CELEX: 62005CJ0049
Recurs
Ajutoare de stat
Procedura oficială de investigare
Norme comunitare privind ajutoarele de stat pentru protecția mediului
Drept al persoanelor interesate
Solicitare de prezentare a observațiilor
Articolul 88 alineatul (2) CE
Regulamentul (CE) nr. 659/1999
Încredere legitimă
Securitate juridică
Investiție având drept scop protecția mediului

Recurs declarat împotriva Hotărârii Tribunalului de Primă Instanță (Camera a patra extinsă) din 18 noiembrie 2004, Ferriere
Nord/Comisia (T‑176/01), prin care s‑a respins o cerere de anulare a Deciziei 2001/829/CE, CECO a Comisiei din 28 martie 2001
privind ajutorul de stat pe care Italia intenționează să îl acorde în favoarea societății Ferriere Nord SpA (JO L 310, p. 22),
prin care, pe de o parte, s‑a declarat incompatibilitatea cu piața comună a unui ajutor notificat ca ajutor vizând protecția
mediului pe care regiunea autonomă Friuli‑Venezia Giulia (Italia) intenționează să îl acorde recurentei sub forma unei contribuții
financiare la efectuarea unei investiții constând în achiziționarea unui laminor pentru grilaje din oțel sudat care permite
diminuarea zgomotului și a cantității de deșeuri produse sub forma dioxidului de fier și, pe de altă parte, s‑a solicitat
repararea prejudiciului pretins a fi fost suferit de recurentă ca urmare a adoptării deciziei respective
Dispozitivul
1)
Respinge recursul.
2)
Obligă Ferriere Nord SpA la plata cheltuielilor de judecată.
3)
Republica Italiană suportă propriile cheltuieli de judecată.